Suchinthana/ta-wikipedia huggingface dataset:
ஜானு பருவா

ஜானு பருவா என்பவர் அசாமியத் திரைப்பட இயக்குநர் ஆவார். இவர் தேசிய அளவிலும், உலகளவிலும் பல விருதுகளைப் பெற்றவர். இவர் பல அசாமியத் திரைப்படங்களை இயக்கியவர். சில இந்தித் திரைப்படங்களையும் இயக்கியுள்ளார். இவரும் பபேந்திர நாத் சய்கியாவும் அசாமியத் திரைப்படத்துறையின் முன்னோடிகள் ஆவர்.

வாழ்க்கைக் குறிப்பு

தொலைக்காட்சித் தொடர்கள்
 அதிகார் (உரிமை, 1988)
 ஏக் கஹானி (ஒரு கதை, 1986)

விருதுகள்
 2013:  அசாமிய மொழியில் வெளிவந்த சிறந்த திரைப்படத்துக்கான விருது:அஜேயோ
 2012:  அசாமிய மொழியில் வெளிவந்த சிறந்த திரைப்படத்துக்கான விருது: பாந்தோன்
2012: முதல் பூபேன் ஹாசரிகா தேசிய விருது

திரைப்படம்

சான்றுகள்

இணைப்புகள்
 

இந்தியத் திரைப்பட இயக்குநர்கள்
வாழும் நபர்கள்
1952 பிறப்புகள்
இந்தித் திரைப்பட இயக்குநர்கள்
அசாமியத் திரைப்பட இயக்குநர்கள்
தேசிய திரைப்பட விருது வென்றவர்கள்
பத்மசிறீ விருது பெற்ற கலைத் துறையினர்
சிவசாகர் நபர்கள்
சிங்குவா பல்கலைக்கழகம்

சிங்குவா பல்கலைக்கழகம் சீனாவின் பெய்ஜிங் நகரில் உள்ளது. உலகளவிலான தரவரிசைப் பட்டியலில் முன்னணி பல்கலைக்கழகங்களில் ஒன்றாக விளங்குகிறது.

கல்வி

கட்டிடக் கலைப் பள்ளி
கட்டிடக்கலைத் துறை
நகரத் திட்டமிடல், வடிவமைப்புத் துறை
கட்டிட அறிவியல் துறை
நிலத்தோற்றக் கலைத் துறை

குடிசார் பொறியியல் பள்ளி
குடிசார் பொறியியல் துறை
நீர்ம பொறியியல் துறை
கட்டுமான மேலாண்மைத் துறை

இயந்திரவியல் பள்ளி
இயந்திரப் பொறியியல் துறை
துல்லியக் கருவியியல் துறை
வெப்பப் பொறியியல் துறை
ஊர்திப் பொறியியல் துறை
தொழிலகப் பொறியியல்

வான்வெளிப் பள்ளி
பொறிசார் இயந்திரவியல்
வானூர்தியியல்
தகவல் தொழில்நுட்பப் பள்ளி
மின்னணுப் பொறியியல் துறை
கணினியிலும் தொழில்நுட்பமும்
தானியக்கவியல்
நுண்மின்னனுவியல்
நானோமின்னணுவியல்
மென்பொருள் பள்ளி
சுற்றுச்சூழலியல்
மின்பொறியியல்
பொறிசார் இயற்பியல்
வேதிப் பொறியியல்
பொருளறிவியல்

அறிவியல் பள்ளி
கணிதம்
இயற்பியல்
வேதியியல்
வாழ்வியல் பள்ளி 

மாந்தவியல் பள்ளி
மெய்யியல்
சீன மொழியும் இலக்கியமும்
வேற்று நாட்டு மொழிகள்
வரலாறு

சமூகவியல் பள்ளி
சமூகவியல்
அரசறிவியல்
உலகளாவிய தொடர்புகள்
உளவியல்
பொருளாதாரக் கழகம்
அறிவியல், தொழில் நுட்பம், சமூகம்

பொருளாதாரமும் மேலாண்மைமும்
மேலாண்மையியல்
பொருளியல்
நிதியியல்
கணக்கியல்
தொழில்முனைவும் புதுமையும்
மனித வளம், நிறுவனங்களில் நடத்தை
வணிக கொள்கைகளும், செயல்பாடுகளும்
சந்தைப்படுத்தல்
பொதுக் கொள்கைப் பள்ளி
சிங்குவா சட்டப் பள்ளி

கலை, வடிவமைப்புக்கான கழகம்
கலை வரலாறு
தொழிலக வடிவமைப்பு
சுற்றுச்சூழலக கலை வடிவமைப்பு
செராமிக் வடிவமைப்பு

வளாகம்
பெய்ஜிங்கின் வடமேற்கில் முதன்மை வளாகம் அமைந்துள்ளது. இதுவும் பீக்கிங் பல்கலைக்கழகமும் அழகான வளாகங்களைக் கொண்டுள்ளதால், உலகளவில் புகழ் பெற்றுள்ளன. இதை ஃபோர்ப்ஸ் ஏற்றுக்கொண்டுள்ளது. அழகான வளாகத்தைக் கொண்ட உலகப் பல்கலைக்கழகங்களின் பட்டியலில், இது மட்டுமே ஆசியாவில் இருந்து தேர்தெடுக்கப்பட்டது.

சான்றுகள்

இணைப்புகள்

  பல்கலைக்கழகத்தின் இணையதளம்
  பல்கலைக்கழகத்தின் இணையதளம் 
  பல்கலைக்கழக நூலகத்தின் இணையதளம்
  பல்கலைக்கழக நூலகத்தின் இணையதளம் 
 பல்கலைக்கழகத்தின் முப்பரிமாண வரைபடங்கள்
 வாழ்வியல் துறையின் இணையதளம் 

சீனாவின் பல்கலைக்கழகங்கள்
வெச்சூர்

கேரளத்தின் கோட்டயம் மாவட்டத்தில் வைக்கம் வட்டத்தில் வெச்சூர் அமைந்துள்ளது. இது வேம்பநாட்டு ஏரிக்கு அருகில் உள்ளது. இதற்கு அருகிலேயே குமரகம் உள்ளது. இங்கிருந்து 10 கிலோமீட்டர் தொலைவில் சென்றால் வைக்கத்தை அடையலாம்.

குறிப்புகள் 

கோட்டயம் மாவட்டத்தில் உள்ள ஊர்களும் நகரங்களும்
2014 பொதுநலவாய பாரம் தூக்குதல் விளையாட்டுக்கள்

2014 பொதுநலவாய விளையாட்டுக்களில் இடம்பெறும் பாரம் தூக்குதல் விளையாட்டு நிகழ்வுகள் இங்கு தொகுக்கப்பட்டுள்ளன.

பதக்கப் பட்டியல் 
பாரம் தூக்குதலில் நாடுகள் பெற்ற பதக்கங்கள் இங்கு பட்டியலிடப்பட்டுள்ளன.

மேற்கோள்கள்

வெளியிணைப்புகள் 
 
 Official results book – Weightlifting 
 Official results book – Powerlifting 

2014 பொதுநலவாய விளையாட்டுக்கள்
புதுமைக்கால வரலாறு

புதுமைக்கால வரலாறு (Modern history) அல்லது  புதுமைக் காலம், தொன்மைக்கு அடுத்த காலத்திற்கு ( post-classical era)  (ஐரோப்பாவில்  நடுக்காலம்) அடுத்துள்ள காலக்கோட்டிற்கு வரலாற்றியல்படியான வரையறைச் சொல்லாகும். புதுமைக்கால வரலாற்றையும்  துவக்க புதுமைக்காலம் என்றும் பிரெஞ்சுப் புரட்சியும் தொழிற்புரட்சியும் கழிந்த பிறகான பிந்தைய புதுமைக்காலம் என்றும் பிரிக்கலாம். தற்போது நிகழ்காலத்திற்கு நெருங்கிய தொடர்புள்ள வரலாற்று நிகழ்வுகள் சமகால வரலாறு எனப்படுகின்றன.  புதுமைக்காலம் ஏறத்தாழ 16ஆவது நூற்றாண்டில் துவங்கியது.

புதுமைக் காலம்

குறிப்பிடத்தக்க நிகழ்வுகள்
புதுமைக் காலத்தில் அறிவியல், அரசியல், போர்முறை, தொழினுட்பம் ஆகிய துறைகளில் குறிப்பிடத்தக்க முன்னேற்றங்கள் நிகழ்ந்தன. இதுவே  கண்டுபிடிப்புக் காலமாகவும் உலகமய காலமாகவும் விளங்கியது. இக்காலத்தில் ஐரோப்பிய அதிகார மையங்களும் பின்னாளில் அவர்களது  குடியேற்ற நாடுகளும் ஏனைய உலகின் பகுதிகளில் அரசியல், பொருளியல் மற்றும் பண்பாட்டு குடிமைப் படுத்தலை நிகழ்த்தினர்.

பிந்தைய 19ஆவது, 20ஆவது நூற்றாண்டுகளில்,  மேற்கு ஐரோப்பாவிலும்  வட அமெரிக்காவிலும் மட்டுமல்லாது உலகின் ஒவ்வொரு நாகரிகமிக்கப் பகுதியிலும்  நவினவிய கலை, அரசியல், அறிவியல் மற்றும் பண்பாடு மேல்நிலை பெற்றன. மேற்கத்திய மற்றும் உலகமயத்திற்கு எதிரான இயக்கங்களும் வலுப்பெற்றன. புதுமைக்காலம் முதலாளித்துவம், நகராக்கம் தனிமனிதத்துவ  முன்னெடுத்தலில் நெருங்கிய தொடர்புடையது; தொழில்நுட்ப, அரசியல் முன்னேற்றங்களுக்குள்ள வாய்ப்புக்களில் நம்பிக்கை உடையது.

பெரும் மாற்றங்கள் காரணமாக எழுந்த  கொடூரப் போர்களும் மற்ற பிரச்சினைகளும் மரபுசார் சமய, நன்னெறி முறைகள் வலிவிழந்தமையும் புதுமைக்கால முன்னேற்றங்களுக்கு எதிரான எதிர்வினைகளை உருவாக்கியுள்ளன. தொடர்ந்த முன்னேற்றத்தில் உள்ள ஆர்வ மனப்பாங்கையும் நம்பிக்கையையும் பின்நவீனத்துவம் கேள்விக்குட்படுத்துகிறது; மற்ற கண்டங்கள் மீதான மேற்கு ஐரோப்பிய மற்றும் ஆங்கில-அமெரிக்க ஆதிக்கங்களை  குடிமைப்படுதலுக்குப் பிந்தைய கொள்கைகள்  கண்டிக்கின்றன.

மேற்சான்றுகள் 

கால வரிசைப்படி வரலாறு
வரலாற்றுக் காலப்பகுதிகள்
வரலாற்றுவரைவியல்
கோபி ஸ்மல்டேர்ஸ்

ஜாகோபா பிரான்சிஸ்கா மரியா ஸ்முல்டர்ஸ் () (பிறப்பு: 	ஏப்ரல் 3, 1982) என்பவர் கனடிய நடிகை ஆவார். இவர் ஹௌ ஐ மெட் யுவர் மதர் (2005–2014),  ஷீல்ட் என்ற தொலைக்காட்சி தொடரில் மரியா ஹில் என்ற கதாபாத்திரத்திலும் நடித்துள்ளார். அதை தொடர்ந்து 2012 ஆம் ஆண்டு முதல் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான தி அவேஞ்சர்ஸ், கேப்டன் அமெரிக்கா: த வின்றர் சோல்யர் (2014), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) மற்றும் இசுபைடர்-மேன்: பார் பிரம் ஹோம் (2019) போன்ற பல திரைப்படங்களில் நடித்ததன் மூலம் அறியப்படும் நடிகை ஆனார்.

மேற்கோள்கள்

வெளி இணைப்புகள்  
 

1982 பிறப்புகள்
வாழும் நபர்கள்
கனடியத் திரைப்பட நடிகைகள்
கனடியத் தொலைக்காட்சி நடிகைகள்
குரல் நடிகைகள்
மீநாயகன் திரைப்பட நடிகர்கள்
அக்னி ஹோத்திரம்

அக்னி ஹோத்திரம் (Agnihotra) என்பது வீட்டின் ஒரு பகுதியில், சிறு அக்னி குண்டம் அமைத்து, அக்னி வளர்த்து அதனை அணையாமல் காத்து, நாள்தோறும் காலை மற்றும் மாலை வேளையில் (சூரியோதயம் மற்றும் சூரிய அஸ்தமனம்) ஒரு இல்லறத்தான், காயத்ரி மந்திரம் ஓதி செய்யும் வேதகால சிறு வேள்வியாகும். இவ்வேள்வியை யார் உதவியின்றி தனிமனிதன் செய்ய வேண்டியது.

அக்னி ஹோத்திரம் செய்ய  வேண்டிய பொருட்கள்: சிறு அக்னி குண்டம், சாண வறாட்டிகள், பசு நெய் மற்றும் முனை உடையாத பச்சரிசி.

அக்னி ஹோத்திரம் வேள்வியை செய்பவருக்கு ”அக்னி ஹோத்திரி” எனும் சிறப்பு பெயரிட்டு அழைக்கின்றனர். அக்னி ஹோத்திரி இறப்பின், அவன் அக்னி ஹோத்திரத்திற்காக வளர்த்த அக்னி குண்டத்திலிருந்து நெருப்பு எடுத்து அவனின் சவ உடலை எரிப்பர். பின்னர்  அவன் வளர்த்த அக்னி குண்டத்தின் நெருப்பு அணைக்கப்பட்டுவிடும்.

இந்த இவ்வேள்வி குறித்து அதர்வண வேதத்தில்  (11:7:9)-இல் சுட்டிக்காட்டப்பட்டுள்ளது. மேலும் இவ்வேள்வியை செய்முறை குறித்து யசூர் வேத சம்ஹிதையிலும், சதபத பிராமணத்திலும் (12:4:1) விளக்கப்பட்டுள்ளது. சாம வேதத்தின் இறுதிப் பகுதியில் அக்னி ஹோத்திரம் செய்முறை விளக்கப்பட்டுள்ளது. தற்போது அக்னி ஹோத்திரம் எனும் வேள்வி மிகச் சிலரால் மட்டுமே செய்யப்படுகிறது.

மேற்கோள்கள் 

இந்து சமய வழிபாடுகள்
அலிசன் ஹன்னிகன்

அலிசன் லீ ஹன்னிகன் (Alyson Lee Hannigan, பிறப்பு: மார்ச் 24, 1974) ஓர் அமெரிக்க நாட்டு நடிகை ஆவார். இவர் ஹௌ ஐ மெட் யுவர் மதர் என்ற தொலைக்காட்சித் தொடரில் லில்லி அல்ட்ரின் என்ற கதாபாத்திரத்தில் நடித்ததன் மூலம் புகழ் பெற்ற நடிகை ஆனார்.

ஆரம்பகால வாழ்க்கை
ஹன்னிகன் மார்ச் 24, 1974 ஆம் ஆண்டு வாசிங்டன், டி. சி., ஐக்கிய அமெரிக்காவில் பிறந்தார். இவரது தந்தை ஐரிசு வம்சாவளியை சேர்ந்தவர்; இவரது தாயார் யூத இனத்தைச் சேர்ந்தவர்.

மேற்கோள்கள்

வெளி இணைப்புகள்
 
 

1974 பிறப்புகள்
வாழும் நபர்கள்
அமெரிக்க நடிகைகள்
அமெரிக்கத் திரைப்பட நடிகைகள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
மரு. பி. சி. ராய் விருது

பிதான் சந்திரா ராய் விருது (Bidhan Chandra Roy Award) இந்திய மருத்துவக் கழகத்தால் 1976 இல் பிதான் சந்திர ராய் நினைவாக நிறுவப்பட்ட விருதாகும். இந்த விருது ஒவ்வொரு ஆண்டும் கீழ்வரும் வகைப்பாடுகளில் வழங்கப்படுகிறது: இந்தியாவில் மிகச் சிறப்புமிக்க அரசியல் நயத்திறம், மருத்துவர்-மற்றும்-அரசியல்வாதி, சிறப்புமிக்க மருத்துவ நபர், சிறப்புமிக்க மெய்யியலாளர் மற்றும் சிறப்புமிக்க கலைஞர். இந்த விருதினை சூலை 1, தேசிய மருத்துவர்கள் நாளன்று,  இந்தியக் குடியரசுத் தலைவர்  புது தில்லியில் வழங்குகிறார்.

விருது பெற்றவர்கள்

1976
 மொகமது சலீம்

1978
 நாகரூர் கோபிநாத்

1981
 மரு. ஜே.ஜி ஜால்லி

1982
 எம். எம். எஸ். அஹுஜா
 கோத்தா சச்சிதானந்த மூர்த்தி 
 பெருகு சிவா ரெட்டி

1983
 பிரபு தயாள் நிகாம்

1984
 பால கிருஷ்ண ஆனந்த்

1989
 அட்லூரி சிறீமன் நாராயணா

1992
மரு. கே. எஸ். சுக்

1993
 மரு. பகடாலா ராஜாராம்

1994
 மரு. தாமோதரன் எம். வாசுதேவன்

1996
 மரு. வில்ஃபிரெடு டி சௌசா
 மரு. மாத்தியூ சாமுவேல் காலரிக்கல்

1999
பி. எம். எக்டே
மரு. கே.ஏ. அசோக் பாய்

2000
 மரு.எஸ்.அருள்ராஜ்  - தூத்துக்குடி, தமிழ்நாடு , இந்தியா.
 மரு. மஞ்சு கீதா மிசுரா, பட்னா, பீகார், இந்தியா.

2001
மரு.மயில் வாகனன் நடராஜன்

2002
 பேரா. வி. வி. இராதாகிருட்டினன், 
 மரு. எஸ்.பி.அகர்வால்
 மரு. சி.பி.தாக்கூர்
 மரு. எஸ்.கே.சர்மா
 மரு. ஜி. வெகடசாமி
 மரு. கோவிந்த் சுவரூப்
 மரு. கௌரி தேவி
 மரு. டி. ஆர். அனந்தராமன்
 மரு. ஒபைது சித்திக்கு
 மரு. கே. கே. தல்வார், 
 மரு. முக்கை கேசவன் லலிதா 
 மரு. ஜெய் தேவ் விக்
 மரு. ராகேஷ் டான்டன் 
 மரு. சி. வி. பீர்மானந்தம்
 மரு. ஆப்ரகாம் ஜி. தாமஸ்
 மரு. அசோக் பனகரியா
 மரு. சரோஜ் சூர்மணி கோபால்
 மரு. சஞ்சிவ் மாலிக் 
 மரு. ஏ. கே. கேசன்னா

2004
மரு. புருசோத்தம் லால்
மரு. வினய் குமார் கபூர்

2005-2013
 மரு. வி. மோகன், 
 மரு. நரேஷ்
 மரு. கே. கே. அகர்வால்
 மரு. அஜய்குமார்
 மரு. அனுப் மிஸ்ரா
 மரு. லலித்குமார்
 மரு. எஸ். எம். பாலாஜி
 மரு. என். கே. பாண்டே.
 மரு. ஒய். கே. சாவ்லா, 
 மரு. இராயபு ரமேஷ்பாபு
 மரு. பி. கே. பில்வானி
 மரு. பி. பிரகாஷ் பெஹெரெ. 
 பேராசிரியர். பி. வரலெட்சுமி
 மரு. ஆர். கே. திமான்
 மரு. எஸ். ஆர். மிட்டல்.
 மரு. அனுபம் சச்தேவா
 மரு. அல்கா கிருபாளானி
 மரு. ஏ. கே. மொகாபத்ரா
 மரு. துருபத நௌதம்லால் சத்ரபதி
 மரு. ஜார்ஜ் எம். சாண்டி
 மரு. கணேஷ் கோபாலகிருஷ்ணன்.

2014
 மரு. எச்.என் ரவீந்திரா
 மரு. எஸ். கிருஷ்ணா
 மரு. பி.எஸ். அருணகுமாரி
 மரு. தமயந்தி
 மரு. எச்.ஜி சிவானந்த்

2016
 மரு. பி. ரகு ராம்

2018
 மரு. பி. கே. மிஸ்ரா

மேற்சான்றுகள் 

இந்தியாவின் உயரிய விருதுகள்
இந்திய விருதுகள்
மருத்துவ விருதுகள்
துலிப்

துலிப் (tulip) என்பது தண்டுக் கிழங்கு கொண்ட நீடித்து நிற்கும் காட்சிப்பூக்களைக் கொண்ட, ஏற்றுக் கொள்ளப்பட்ட கிட்டத்தட்ட 75 காட்டு இனங்களைக் கொண்ட துலிபா வகைத் தாவரமாகும். இது லிலியாசே என்றழைக்கப்படும் அல்லிக்குடும்பத்தைச் சேர்ந்ததாகும்.
இவ்வினம் மேற்கு ஐபீரிய மூவலந்தீவு, வட ஆப்பிரிக்கா, கிரேக்கம், பால்கன், துருக்கி, இலவண்ட்டு (சிரியா, இசுரேல், லெபனான், யோர்தான்), ஈரான் முதல் உக்ரேனின் வடக்கு, தென் சைபீரியா, மெங்கோலியா மற்றும் சீனாவின் கிழக்கு முதல் வடமேற்கு வரையான பிரதேசங்களை தாயகமாகக் கொண்டது.

உசாத்துணை

வெளி இணைப்புகள் 

 Canadian National Capital Commission: The Gift of Tulips 
 
 Bulb flower production »  Tulip, International Flower Bulb Centre 
 Tulip Picture Book, International Flower Bulb Centre 

அலங்காரத் தாவரங்கள்
பூக்கும் தாவரங்கள்
தாவரவியல் பெயருடையக் கட்டுரைகள்
கருமுத்து தி. கண்ணன்

கருமுத்து தி. கண்ணன் (இறப்பு: மே 23, 2023) என்பவர் மதுரையைச் சேர்ந்த தொழிலதிபரும் கல்வித்துறை முன்னோடியுமாவார். இவர் மதுரை தியாகராசர் கலைக்கல்லூரி, தியாகராசர் பொறியியல் கல்லூரி மற்றும் தியாகராசர் மேலாண்மைக் கல்லூரி மற்றும் பல கல்வி நிறுவனங்களின் தாளாளராகவும் நிருவாகியாகவும் செயற்பட்டு வந்தார். இவர் கருமுத்து தியாகராஜர், இராதா தம்பதியரின் ஒரே மகனாவார்.  பல நூற்பாலைகளின் தலைவராகவும் இருந்தார். மேலும் மதுரை மீனாட்சி சுந்தரேசுவரர் கோயில் தக்கார் ஆகவும் பல ஆண்டுகளாகச் செயல்பட்டார். இவரது துணைவியரின் பெயர் உமா. இவர் மதுரை நகர மேம்பாட்டிற்கு பல திட்டங்களுடன் செயல்படுபவர்..

தனது 70 ஆவது வயதில் 2023 மே 23 அன்று உடல் நலக்குறைபாட்டின் காரணமாகக் காலமானார். இவருக்கு ஒரு மகனும், 2 மகள்களும் உள்ளனர்.

விருதுகள்-கௌரவ பதவிகள்
 பெருந்தலைவர் காமராசர் விருது 2015 
 நடுவண் அரசு ஜவுளிக் குழு தலைவர் (Chairman, Textile Committe)

மேற்கோள்கள்

மதுரைத் தொழிலதிபர்கள்
2023 இறப்புகள்
இந்தியக் கல்வியாளர்கள்
சி. நயினார் முகம்மது

சி. நயினார் முகம்மது (இறப்பு: சூலை 23, 2014) தமிழ்நாட்டைச் சேர்ந்த தமிழறிஞரும், எழுத்தாளரும், ஆவார். பெரும்புலவர் என அழைக்கப்பட்டவர்.

வாழ்க்கைக் குறிப்பு 
நயினார் முகம்மது திருச்சி ஜமால் முகம்மது கல்லூரியில் 32 ஆண்டுகள் தமிழ்த் துறைத் தலைவராகவும், 1980களில் அக்கல்லூரியின் முதல்வராக நான்கு ஆண்டுகளும் பணியாற்றினார். கல்லூரி சேவையில் இருந்து இளைப்பாறிய பின்னர் தஞ்சாவூர் தமிழ்ப் பல்கலைக்கழகத்தில் ஐந்து ஆண்டுகள் தமிழ்ப் பேராசிரியராகப் பணியாற்றினார்.

இவர் தமிழறிஞர் கி. ஆ. பெ. விசுவநாதத்துடன் இணைந்து தமிழகப் புலவர் குழுவைத் தோற்றுவித்து, 28 ஆண்டுகள் அதன் செயலாளராக இருந்து சேவையாற்றினார். அத்துடன், இசுலாமிய இலக்கியக் கழகத்தைத் தோற்றுவித்து அதனூடாக ஐந்து பன்னாட்டு தமிழ் இலக்கிய மாநாடுகளை நடத்தினார். இவற்றின் மூலம் இசுலாமியத் தமிழ் இலக்கியங்களை வெளிக்கொணர்ந்தார். திருச்சிராப்பள்ள்ளி தமிழ்ச் சங்கத்தில் பெரும் புள்ளியாக இருந்த இவர் இறக்கும் வரை அதன் துணை அமைச்சராக இருந்துள்ளார்.

பல நூல்களை எழுதி வெளியிட்டுள்ள இவர் பல உலகத் தமிழ் மாநாடுகளில் பங்குபற்றினார். 1974 ஆம் ஆண்டில் யாழ்ப்பாணத்தில் நடைபெற்ற 4வது உலகத் தமிழாராய்ச்சி மாநாட்டில் பங்குபற்றிய இவர் சனவரி 10 இல் வீரசிங்கம் மண்டபத்தில் உரையாற்றிக் கொண்டிருந்த போதே, காவல்துறையினர் கூட்டத்தை நோக்கித் துப்பாக்கிச் சூடு நடத்தினர். இந்நிகழ்வில் 9 பேர் கொல்லப்பட்டனர்.

விருதுகளும் பட்டங்களும்
தமிழ் செம்மல் விருது (மதுரை காமராசர் பல்கலைக்கழகம்)
திருக்குறள் நெறித் தொண்டர் (உலகத் திருக்குறள் பேரவை)
குறள் ஞாயிறு (உலகத் திருக்குறள் பேரவை)
பெரும்புலவர் (குன்றக்குடி அடிகள் வழங்கியது)

மறைவு
புலவர் சி. நயினார் முகம்மது தனது 85வது அகவையில் ஐக்கிய அமெரிக்காவில் டெக்சசு மாநிலத்தில் உள்ள அவரது மகளின் இல்லத்தில் 2014 சூலை 23 புதன்கிழமை இரவு காலமானார். இவருக்கு அசீனா என்ற மனைவியும் நான்கு மகன்களும், ஒரு மகளும் உள்ளனர்.

மேற்கோள்கள்

2014 இறப்புகள்
தமிழ்நாட்டுத் தமிழறிஞர்கள்
தமிழ் எழுத்தாளர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
மதுரை முத்து (மேயர்)

மதுரை முத்து (1915-1984) ஒரு தமிழக அரசியல்வாதி; மதுரை மாநகராட்சியின் முதல் மேயராகப் பணியாற்றினார்.

அரசியல் வாழ்க்கை
மதுரை முத்து தொடக்கக் காலத்தில் மதுரை ஹார்வி மில்லில் தொழிலாளியாக இருந்தார். திராவிட முன்னேற்றக் கழக கட்சியில் தீவிரமாகப் பங்கு கொண்டதால், ஆலை நிர்வாகம், அவரைப் பணி நீக்கம் செய்தது. பின் அதே ஆலையின் எதிரே தேநீர் கடை நடத்திக் கொண்டே கட்சிப் பணியாற்றினார். முத்து சுயமரியாதை மற்றும் பகுத்தறிவுச் சிந்தனை கொண்டவர்

மேயர் 
மதுரை நகராட்சி 1971-ஆம் ஆண்டு மாநகராட்சி தரத்திற்கு உயர்ந்தது. அப்போது மதுரை நகராட்சித் தலைவராக இருந்த மதுரை முத்து, மேயராகப் பொறுப்பேற்றார். 1978-ம் ஆண்டில் மதுரை மாநகராட்சி தேர்தல் நடந்தது. அப்போது மாநகராட்சி உறுப்பினர்கள் பதவிக் காலம் 6 ஆண்டுகளாக இருந்தது. 2 ஆண்டுக்கு  ஒருவர் வீதம் 3 மேயர்கள், 3 துணை மேயர்கள் தேர்ந்தெடுக்கப்பட்டனர். இதன்படி 1978 ஆம் ஆண்டில் மதுரை முத்து, முதலிரண்டு ஆண்டுகளுக்கு மேயர் பதவி வகித்தார்.

அ.இ.அ.தி.மு.க.வில் 
1972-இல் திண்டுக்கல் நாடாளுமன்ற இடைத்தேர்தலில் அனைத்திந்திய அண்ணா திராவிட முன்னேற்றக் கழகம் (அஇஅதிமுக) பெரும் வெற்றி பெற்றது. திராவிட முன்னேற்றக் கழகத்தின் (திமுக) தலைவர் மு. கருணாநிதி “மதுரை மாவட்ட திராவிட முன்னேற்றக் கழகத் தலைமை, வேட்பாளர் தேர்வில் தவறு செய்து விட்டது” என்றதால், மதுரை மாவட்ட திமுகத் செயலாளரான மதுரை முத்துவுக்குக் கருணாநிதியோடு பிணக்கு ஏற்பட்டது. முத்து திமுகவில் இருந்து விலகி,  அஇஅதிமுக தலைவர் எம்.ஜி.ஆரை சந்தித்து அக்கட்சியில் இணைந்தார்.

மீண்டும் தி.மு.க.வில்
பின்னர் இலங்கைப் பிரச்னையில் எம்.ஜி.ஆருடன் கருத்து வேறுபாடு ஏற்பட்டதால், அனைத்திந்திய அண்ணா திராவிட முன்னேற்றக் கழகத்திலிருந்து விலகி, இலங்கைத் தமிழர்களுக்கு ஆதரவாக, மீண்டும் திராவிட முன்னேற்ற கழகத்தில் இணைந்தார்.

நினைவுச் சின்னங்கள்
மதுரை முத்துவை நினைவு கூரும் வகையில், மதுரையில் ஒரு மேம்பாலத்திற்கு முத்து மேம்பாலம் எனப் பெயரிட்டு மதுரை மாநகராட்சி மரியாதை செய்தது.

குடும்பம் 
இவர் மனைவி பெயர் இரஞ்சிதம்.

மேற்கோள்கள்

வெளி இணைப்புகள்
  பகைவருக்கும் பதவி கொடுத்த எம்.ஜி.ஆர்.,

மதுரை மக்கள்
1915 பிறப்புகள்
1984 இறப்புகள்
மதுரை மேயர்கள்
மதுரை அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
ஊர் பெயரால் அறியப்படும் மக்கள்
ஐரிஸ் (தாவரம்)

ஐரிஸ் (Iris) என்பது பூக்குந்தாவரமும் காட்சிப்பூக்களைக் கொண்ட 260-300 வகையான தாவரங்களைக் கொண்ட இனமாகும். இதனுடைய பெயர் கிரேக்கத்தில் வானவில்லுக்கு வழங்கப்படும் பெயரிலிருந்து பெறப்பட்டதாகும். இப் பெயர் இவ்வினங்களிலுள்ள பரந்த நிறங்களையுடைய மலர்களுக்குப் பயன்படுத்தப்படுகிறது.

உசாத்துணை

வெளி இணைப்புகள்

Joseph Mason's painting - Copper Iris   Copper Iris / Louisiana Flag (Iris cuprea) from John James Audubon's Birds of America
Flora of North America: Iris
Flora of China: Iris
Flora of Pakistan: Iris
Flora of Nepal: Iris
A web site devoted to Irises, by David Payne-Joyce; includes plates from Dykes (1913).
The American Iris Society
Historic Iris Preservation Society
Iris listings at Wild Flowers of Israel
Iris in Art and Culture 
Gouvernement du Québec Emblèmes du Québec - Iris versicolor  (French)

அலங்காரத் தாவரங்கள்
பூக்கும் தாவரங்கள்
தாவரவியல் பெயருடையக் கட்டுரைகள்
தமிழ்நாடு மத்தியப் பல்கலைக்கழகம்

தமிழ்நாடு மத்தியப் பல்கலைக் கழகம் (Central University of Tamil Nadu  (CUTN) இந்திய நாடாளுமன்ற சட்ட எண் 25, மார்ச்சு, 2009-இன்படி நிறுவப்பட்டது.  இப்பல்கலைக்கழகத்துக்கு 30-09-2009-ஆம் நாளன்று, தமிழக முதல்வர் மு. கருணாநிதி முன்னிலையில், இந்திய நடுவண் அரசின் அமைச்சர் கபில் சிபல் அடிக்கல் நாட்டினார். திருவாரூர் மாவட்ட ஆட்சியர் அலுவலக வளாகத்தில், 55,000 சதுர அடி  பரப்பளவில், தற்காலிக வளாகத்தில் தமிழ்நாடு மத்தியப் பல்கலைக் கழகம் செயல்படுகிறது.

பயிற்றுவிக்கும் படிப்புகள்
தற்போது இயற்பியல், வேதியல், கணிதம் மற்றும் உயிர் அறிவியல் (Life Science) துறைகளில், ஐந்து ஆண்டு ஒருங்கிணைந்த படிப்புகள் (Integrated Courses) (இளங்கலை மற்றும் முதுகலை இணைந்து)  பயிற்றுவிக்கப்படுகிறது.

ஆங்கில மொழிப் பாடத்தில், முதுகலை மற்றும் முனைவர் படிப்பும் மற்றும்  முதுகலை தமிழ் செம்மொழி படிப்புகள், மத்திய தமிழ் செம்மொழி நிறுவனத்துடன் (Central Institute of Classical Tamil (CICT)  இணைந்து பயிலப்படுகிறது.  மேலும் 2011-ஆம் கல்வி ஆண்டு முதல் ”சென்னை பொருளாதாரப் பள்ளியுடன்” (Madras School of Economics) இணைந்து, முதுகலை அறிவியலில் ஐந்து ஆண்டு ஒருங்கிணைந்த படிப்புகளான (Integrated Courses)  பொது மற்றும் நிதி சார்ந்த பொருளாதார படிப்புகள் (General and Finance base Economics) துவக்கப்பட்டுள்ளது.

மத்தியப் பொது நுழைவுத் தேர்வு (common entrance examination CUCET ) மூலம் இப்பல்கலைக் கழகத்திற்கு மாணவ மாணவிகள் சேர்க்கை நடைபெறுகிறது.  ஐந்தாண்டு ஒருங்கிணைந்த படிப்புகளான (Integrated Courses) ”இளங்கலை ஆசிரியர் பயிற்சி” படிப்பு மற்றும் ”இளங்கலை சட்டப் படிப்பு” (B.Ed - LL.B)  தேசிய சட்டப் பல்கலைக் கழகத்துடன் (National School of Law University) ஒருங்கிணைந்து பயிற்றுவிக்கப்படுகிறது.

இரண்டு வருட  ”மக்கள் தொடர்பியல்”  (Mass Communication) படிப்புகள் மற்றும் ஐந்தாண்டு ஒருங்கிணைந்த படிப்பான  (Integrated Courses)  முதுகலை சமுக அறிவியல் (M.A. Social Sciences) படிப்புகள் ”டாடா சமுகஅறிவியல் நிறுவனத்துடன்” (The Tata Institute of Social Sciences) இணைந்து பயிற்றுவிக்கப்படுகிறது.

வளாகம் 

தமிழ்நாடு மத்தியப் பல்கலைக் கழகத்தின் முதன்மை வளாகம் திருவாரூரில் உள்ள நீலக்குடி மற்றும் நாககுடி கிராமங்களை உள்ளடக்கி 500 ஏக்கர் நிலப்பரப்பில் புதிய கட்டிடங்கள் அனைத்து வசதிகளுடன் கட்டப்பட்டு வருகிறது.

வெளியிணைப்புகள்
 தமிழ்நாடு மத்தியப் பல்கலைக் கழகத்தின் இணையதளம்

மேற்கோள்கள்

இந்திய நடுவண் பல்கலைக்கழகங்கள்
திருவாரூர் மாவட்ட பல்கலைக்கழகங்களும் கல்லூரிகளும்
சீனியா

சீனியா (Zinnia) என்பது 20 இன வகைகளைக் கொண்ட ஆண்டுப்பயிரும் நீடித்து நிற்கும் சூரியகாந்திக் குடும்பச் சேர்ந்த தாவரமுமாகும். இது தென்மேற்கு ஐக்கிய நாடுகள் முதல் தென் அமெரிக்கா வரையிலும் மற்றும் மத்திய மெக்சிக்கோ ஆகிய இடங்களிலுள்ள புற்தரை, புல் நிலங்களை தாயகமாகக் கொண்டதாகும். பல பிரகாசமான நிறங்களில் நீண்ட தண்டையுடையவையாக இவை காணப்படுகின்றன. இவ்வகையின் பெயர் செருமனிய தாவரவியலாளர் யோகான் கொட்பிரைட் சின் (1727–59) என்பவரின் நினைவாக இடப்பட்டது.

உசாத்துணை

வெளி இணைப்புகள்

 USDA PLANTS Database, Symbol ZINNI
 Zinnia hybrids

அலங்காரத் தாவரங்கள்
தாவரப் பேரினங்கள்
தாவரவியல் பெயருடையக் கட்டுரைகள்
கானேசன்

கானேசன் (Dianthus caryophyllus, carnation) என்பது டினதஸ் இனத் தாவரம் ஆகும். 2,000 ஆண்டுகளுக்கு மேலாக பரந்து பயிரிடப்படுகிறது. ஆனாலும், சரியான தாயகப் பகுதியை அறிய முடியவில்லை. நடுநிலப் பகுதியைத் தாயகமாக கொண்டிருக்கலாம் என்று கருதப்படுகிறது.

உசாத்துணை

வெளி இணைப்புகள்

 Carnations and the Floriculture Industry: Records of the Colorado Flower Growers Association

அலங்காரத் தாவரங்கள்
பூக்கும் தாவரங்கள்
தேவதாரு

தேவதாரு (Cedrus அல்லது Cedar) என்பது பினாசியே குடும்ப ஊசியிலை வகை மரமாகும். இவை மேற்கு இமயமலை மற்றும் மத்தியதரைப் பிரதேசத்தைத் தாயகமாகக் கொண்டவை. இமயமலையில் 1,500–3,200 மீ உயரத்திலும் மத்தியதரையில் 1,000–2,200 மீ உயரத்திலும் அமைந்துள்ளன.

உசாத்துணை

வெளி இணைப்புகள்
 "Gold Fever" descriptions of golden or yellow-leaved Cedrus  Platt, Karen 
 

மரங்கள்
எல்-அம்ரா களிமண் கால்நடைகள்

எல்-அம்ரா களிமண் கால்நடைகள் எனப்படுவது, பண்டை எகிப்தில், வம்ச ஆட்சிக்கு முந்திய முதலாவது நாக்கடா காலத்தைச் சேர்ந்த ஒரு சிறிய களிமண் சிற்பம் ஆகும். இது கிமு 3500 காலப் பகுதியைச் சேர்ந்தது. இது எகிப்தின் எல்-அம்ராவில் உள்ள கல்லறைகளில் கண்டெடுக்கப்பட்ட பல மாதிரிகளுள் ஒன்று. இது இப்போது இலண்டனில் உள்ள பிரித்தானிய அருங்காட்சியகத்தில் உள்ளது. 24.2 சமீ நீளமும், 15.3 சமீ அகலமும் கொண்ட இச் சிற்பம் அதிக அளவு 8.2 சமீ உயரமானது. களிமண்ணால் செய்யப்பட்ட இது குறைவான வெப்பநிலையில் சுடப்பட்டு நிறப்பூச்சு பூசப்பட்டது. ஆனாலும், தற்போது நிறப்பூச்சுப் பெருமளவு இல்லாமல் போய்விட்டது.

நான்கு கால்நடைகள் ஒன்றுக்கொன்று இணையாக வரிசையாக நிற்பதுபோல் காட்டப்பட்டுள்ள இச்சிற்பத்தில் கறுப்பு வெள்ளைக் குறிகள் காணப்படுகின்றன. ஒரு பசுவின் தலையைக் காணவில்லை. மற்றப் பசுக்களின் கொம்புகளின் சில பகுதிகளும் உடைந்து விட்டன. இறந்தவரின் அடுத்த வாழ்வில் உணவுக்கான வளங்கள் உள்ளதைக் குறிப்பதற்காக இது கல்லறையில் வைக்கப்பட்டு இருக்கலாம் என நம்பப்படுகிறது. விலங்கு வளர்ப்பின் இந்தத் தொடக்க காலத்தில் எகிப்தியக் கால்நடைகள் இறைச்சிக்காகவோ பாற் பொருட்களுக்காகவோ அன்றிக் குருதிக்காகவே பயன்பட்டிருக்கலாம் எனக் கருதப்படுகிறது. இதன் மேல் துணி அடையாளங்கள் காணப்படுவதனால் இது ஒரு துணிக்குக் கீழ் வைக்கப்பட்டிருக்கலாம் அல்லது முழுவதுமாக ஒரு துணியில் சுற்றப்பட்டிருக்கலாம்.

இந்தச் சிற்பம் 1901 ஆம் ஆண்டு பிரித்தானிய அருங்காட்சியகத்துக்கு நன்கொடையாக வழங்கப்பட்டது. இது பாதுகாக்கப்பட்டு 1993ல், அருங்காட்சியகத்தின் புதுப்பிக்கப்பட்ட தொடக்ககால எகிப்து காட்சியகத்தில் (அறை 64) வைக்கப்பட்டது.

2010ல் பிரித்தானிய அருங்காட்சியகப் பணிப்பாளர் நீல் மக்கிரெகர் பிரித்தானிய ஒலிபரப்புக் கூட்டுத்தாபனத்தின் ஒலிபரப்பில் தொடராக வழங்கிய 100 பொருட்களில் உலக வரலாறு என்னும் நிகழ்ச்சியில் 8 ஆவது பொருளாக உள்ளடக்கப்பட்டது.

குறிப்புகள்

வெளியிணைப்புக்கள்
 British Museum on conserving the model 

தொல்பொருட்கள்
டெக்னோபார்க், திருவனந்தபுரம்

டெக்னோபார்க் என்னும் தொழில் நுட்பத் திடல், திருவனந்தபுரத்தில் உள்ளது. பரப்பளவின் அடிப்படையில், இந்தியாவின் பெரிய தொழில் நுட்பப் பூங்காவாக விளங்குகிறது. இங்கு ஐ.டி நிறுவனங்கள் உள்ளன. இது 1990-ஆம் ஆண்டு நிறுவப்பட்டது. நான்கு மில்லியன்/ நாற்பதாயிரம் சதுர அடி நிலப்பரப்பில் கட்டிடங்களைக் கொண்டுள்ளது. இங்கு 285 நிறுவனங்கள் உள்ளன. அவற்றில் நாற்பதாயிரம் பேர் பணிபுரிகின்றனர்.

கட்டிடங்கள்

வசதிகள்
விருந்தினர் அறை, கடைகள், வங்கிகள், ஏ.டி.எம் இயந்திரங்கள், உணவகங்கள், கருத்தரங்க அறைகள் உள்ளிட்டவையும் உள்ளன.

பண்பாடு

உலகிலேயே பசுமையான வளாகத்தைக் கொண்ட தொழில் நுட்பத் திடல்களில் இதுவும் ஒன்று.

இந்திய நாட்டு நிறுவனங்கள் மட்டுமின்றி, அமெரிக்கா, ஐக்கிய இராச்சியம், ஜெர்மனி, ஜப்பான், ஜனடா, இத்தாலி உள்ளிட்ட நாடுகளைச் சேர்ந்த நிறுவனங்களும் இருக்கின்றன. இங்கு வெவ்வேறு கலாச்சாரத்தைக் கொண்ட ஊழியர்கள் பணிபுரிகின்றனர்.

டெக்னோபார்க் கிளப்
இந்த திடலின் முதல் கட்டிடத்தில் உள்ள கிளப்பில் பல வசதிகள் உள்ளன. உடற்பயிற்சியகம், நீச்சல் குளம், விளையாட்டு அரங்கங்கள் ஆகியன உள்ளன. இவை தவிர, உணவகங்களும், பொழுதுபோக்கு அம்சங்கள் நிறைந்த கடைகளும் உள்ளன.

டெக்னோபார்க் அட்வென்சர் கிளப்
இங்குள்ள டெக்னோபார்க் அட்வென்சர் கிளப்பில் ஊழியர்களுக்கான மனமகிழ் வசதிகள் உள்ளன. இந்த அமைப்பின் மூலம், ஊழியர்களும் அவர்தம் குடும்பத்தினரும் வெளியூர்களுக்கு சென்று வரலாம். அவர்கள் மலையேறவும், பிற ஊர்களில் தங்கியிருந்து ரசிக்கவும் ஏற்பாடுகள் செய்யப்படுகின்றன.

டெக்-எ-பிரேக்
இங்கு டெக்-எ-பிரேக் என்னும் கலாச்சார நிகழ்ச்சி நடைபெறும். இது ஒரு வார காலத்திற்கு நடத்தப்படும். புகழ் பெற்ற கலைஞர்களின் இசை, நடன நிகழ்ச்சிகளும் உண்டு.

முக்கியத்துவம்
இதனால் கேரள அரசுக்கு நிறைய வருமானம் கிடைக்கிறது. அதிக மக்களுக்கு வேலைவாய்ப்பை அளித்திருக்கிறது. இங்கு முப்பதாயிரத்திற்கும் அதிகமானோர் பணிபுரிகின்றனர். இதனால் திருவனந்தபுரத்தின் வளர்ச்சி மேலோங்கியிருக்கிறது. இங்குள்ள தொழிலாளர்களின் எண்ணிக்கையால், கடைகள், போக்குவரத்து வசதிகள், நிறுவனங்கள் உள்ளிட்டவை அதிக வருமானத்தைப் பெறுகின்றன.

இங்கிருந்து பெங்களூரு, சென்னை, ஐதராபாத் உள்ளிட்ட நகரங்களுக்கு செல்ல, திருவனந்தபுரம் விமான நிலையத்தை அணுகலாம்.

மேலும் பார்க்க
கொல்லம் டெக்னோபார்க்

சான்றுகள்

இணைப்புகள்
டெக்னோபார்க் - இணையதளம்
டெக்னோபார்க் பணியாளர் குழுமம் 

திருவனந்தபுரம் மாவட்டம்
கேரள அரசு
இந்தியத் தகவல் தொழில்நுட்ப நிறுவனங்கள்
ஃபிரோஸ்பூர்

பிரோஸ்பூர் என்னும் நகரம் சத்லஜ் ஆற்றின்கரையில் அமைந்துள்ளது. இது இந்திய பஞ்சாபில் உள்ள பிரோஸ்பூர் மாவட்டத்தில் உள்ளது. இதை பிருஸ் ஷா துக்ளக் என்னும் இசுலாமிய அரசர் நிறுவினார்.

இங்கிருந்து அம்ரித்சர், லூதியானா, ஜலந்தர், தில்லி, சண்டிகர் உள்ளிட்ட நகரங்களுக்கு போக்குவரத்து வசதி உண்டு.
அம்ரித்சர்  - 109 கி.மீ
லூதியானா  - 120 கி.மீ
ஜலந்தர் - 120 கி.மீ
பதிண்டா  - 85 கி.மீ
முக்த்சர் - 32 கி.மீ
சண்டிகர் - 220 கி.மீ
தில்லி     - 389 கி.மீ

தட்பவெப்ப நிலை

மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 110,091 மக்கள் வசித்தனர். இவர்களில் 58,401 பேர் ஆண்கள், ஏனையோர் பெண்கள். இவர்களில் 79.75 சதவீதம் பேர் கல்வியறிவு பெற்றிருந்தனர்.

சான்றுகள்

இணைப்புகள்

பஞ்சாப் (இந்தியா) மாநிலத்திலுள்ள ஊர்களும் நகரங்களும்
தமிழ்நாட்டில் இராணுவ கிராமங்கள்

ஒரு வட்டாரத்தில் குறிப்பிடத்தக்க எண்ணிக்கையிலான மக்கள் இராணுவத்தில் பணியாற்றினால், அந்த கிராமங்களை இராணுவக் கிராமங்கள் என்று அழைப்பர். தமிழ்நாடு மாநிலத்தில் மதுரையின் சுற்றுவட்டார மாவட்டங்களில் சாத்தங்குடி பெரியபூலாம்பட்டி, சின்னகட்டளை, பாப்புநாயக்கன்பட்டி, சங்கரலிங்காபுரம் கிராமத்தில் அதிக இராணுவ வீரர்கள் உள்ளனர்.

வரலாறு 
இந்திய தேசிய இராணுவத்திற்காக சுபாசு சந்திர போசு ஆட்களை, திரட்டிக் கொண்டிருந்த நிலையில், முத்துராமலிங்கத் தேவரின் அழைப்பை ஏற்று, 1939ம் ஆண்டு செப்டம்பர் 6-ம் நாள் மதுரை வந்தார். மதுரை வெளி வீதிகளில் மிகப்பெரிய ஊர்வலமும் தமுக்கம் மைதானத்தில் பொதுக்கூட்டமும் நடந்தது. இந்நிலையில் தேவர், மதுரை மாவட்டத்தின் ஒரு சில கிராமங்களை சுட்டிக்காட்டி, அவற்றிலிருந்து வீட்டிற்கொருவர் இராணுவத்திற்கு அனுப்பப்படல்வேண்டும் என்று கூறினார். இவ்வழக்கு இன்றும் மதுரை சுற்றுவட்டார கிராமங்களில் உள்ளது. மேலும், 2011ஆம் ஆண்டு வெளிவந்த குள்ளநரி கூட்டம் எனும் திரைப்படத்தில், இராணுவ கிராமம் பற்றி குறிப்பிடப்பட்டிருக்கும்.

மதுரை மாவட்டம் 
 சாத்தங்குடி(திருமங்கலம்)
 தொட்டியப்பட்டி (திருமங்கலம்)

விருதுநகர் மாவட்டம் 
 பெருமாள் தேவன் பட்டி (திருவில்லிப்புத்தூர்)

திண்டுக்கல் மாவட்டம் 
 மேலகோவில்பட்டி (வத்தலக்குண்டு)

தேனி மாவட்டம் 
 தர்மாபுரி

இவற்றையும் பார்க்க 
 இந்திய தேசிய இராணுவம்

மேற்கோள்கள்

வெளி இணைப்புகள் 
 http://timesofindia.indiatimes.com/india/Every-house-in-this-village-boasts-of-an-armyman/articleshow/5129511.cms

இந்திய தேசிய ராணுவம்
கும்பகோணம் சந்திரப்பிரப பகவான் ஜினாலயம்

சந்திரப்பிரப பகவான் ஜினாலயம் தஞ்சாவூர் மாவட்டம் கும்பகோணத்தில் உள்ள சமணர் கோயிலாகும். சோழ நாட்டில் கரந்தட்டாங்குடி, மன்னார்குடி, தீபங்குடி ஆகிய இடங்களில் சமணர் கோயில்கள் உள்ளன. இங்கு சுவேதாம்பரர் சமணக்கோயில் என்ற மற்றொரு சமணக்கோயிலும் உள்ளது.

கோயில் அமைப்பு 
கருவறை, முகமண்டபம், மகாமண்டபம் ஆகிய அங்கங்களை இக்கோயில் கொண்டுள்ளது. கோபுரம் மொட்டை கோபுரமாகவே உள்ளது. கருவறை வாயிலின் இருபுறமும் சாசன தேவர்கள் காவலில் உள்ளனர். முகமண்டபத்தின் வெளிப்புறத்தில்  வாயிற்காவலர்களின் சுதைச் சிற்பங்கள் இடம்பெற்றுள்ளன. பிரகாரத்தில் மகாசாஸ்தாவின் தனிச்சன்னதி உள்ளது.

மூலவர் 
கோயிலின் மூலவராக சந்திரப்பிரபர் உள்ளார். அவர் சமண சமயத்தின் எட்டாம் தீர்த்தங்கரர் ஆவார். சந்திரப்பிரப பகவான் வழிபாடு தமிழகத்தில் பல இடங்களில் காணப்படுகிறது. திருநறுங்குன்றத்தில் உள்ள சந்திரப்பிரபர் கோயில் மிகவும் புகழ்பெற்றதாகும்.

வழிபாடு 
இக்கோயிலின் கட்டிடப்பணிகள் 1903ஆம் ஆண்டு தொடங்கப்பட்டன. பஞ்சகல்யாணப்பெருவிழா 1905ஆம் ஆண்டு நடைபெற்றது. மூலவருக்கு தினமும் காலை மாலை வேளைகளில் பூசை நடைபெறுகிறது. சாசன யட்சன் பிரம்ம தேவர் வழிபாடும், சாசன தேவதை ஜுவாலாமாலினி அம்மன் வழிபாடும் இங்கு சிறப்பாக நடைபெறுகின்றன.

விழா
மார்கழி மாதத்தில் நாள்தோறும் விளக்கு ஏற்றப்படுகிறது. அவ்விளக்கு முக்குடை பரிமாணத்தில் மரச்சட்டத்தில் வைக்கப்பெறும். முக்குடை என்பது தேர்முகப்பு போன்று உள்ளது. அதில் 366 விளக்குகள் உள்ளன. மார்கழியில் விளக்கேற்றினால் ஆண்டு முழுவதும் ஏற்றிய பலன் கிட்டும் என்று நம்பப்படுகிறது. வருடந்தோறும் மூலவருக்கு மோட்ச கல்யாணம் நடத்தப்பட்டு வருகிறது.

இதனையும் காண்க
 தமிழ்நாட்டில் சமணம்
 தமிழ்நாட்டில் சமணர் கோயில்கள்

மேற்கோள்கள்

கும்பகோணத்திலுள்ள கோயில்கள்
தமிழ்நாட்டு சமணக் கோயில்கள்
சமணக் கோயில்கள்
வடகிழக்கு தில்லி மாவட்டம்

வடகிழக்கு தில்லி மாவட்டம், இந்தியாவின் தலைநகரான தில்லியில் உள்ளத். இது மேற்கில் யமுனை ஆற்றையும், வடக்கிலும், கிழக்கிலும் காசியாபாத் மாவட்டத்தையும், தெற்கில் கிழக்கு தில்லி மாவட்டத்தையும் கொண்டுள்ளது.

மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது,  2,241,62  மக்கள் வசித்தனர். ஒரு சதுர கிலோமீட்டருக்குள் 36,155 பேர் என்ற அளவில், இந்தியாவில் அதிக மக்கள்தொகை அடர்த்தி உள்ள மாவட்டமாக உள்ளது.

சான்றுகள்

வெளி இணைப்புகள்
மாவட்ட ஆட்சி மையத்தின் இணையதளம்

தில்லி மாவட்டங்கள்
வடகிழக்கு தில்லி மாவட்டம்
கிரிஷ் கொலம்பஸ்

கிரிஸ் ஜோசப் கொலம்பஸ் () (பிறப்பு: செப்டம்பர் 10, 1958) ஒரு அமெரிக்க நாட்டு திரைப்பட இயக்குநர், தயாரிப்பாளர் மற்றும் திரைக்கதையாசிரியர். இவர் ஆரி பாட்டர் அண்டு த பிலாசபர்ஸ் ஸ்டோன் போன்ற பல திரைப்படங்களை இயக்கியுள்ளார்.

குறிப்புகள்

வெளி இணைப்புகள் 

BBC Movies article about Chris Columbus
Chris Columbus biography from த நியூயார்க் டைம்ஸ்
Elementary, My Dear Potter – Young Sherlock Holmes / Harry Potter article

1958 பிறப்புகள்
வாழும் நபர்கள்
ஆரி பாட்டர் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
ஆகத்து 2014

ஆகத்து 2014 (August 2014, ஆகத்து 2014), 2014 ஆம் ஆண்டின் எட்டாவது மாதமாகும். இம்மாதம் ஒரு வெள்ளிக்கிழமையில் துவங்கி 31 நாட்களின் பின்னர் ஞாயிற்றுக்கிழமையில் முடிவடைந்தது. தமிழ் நாட்காட்டியின் படி ஆவணி மாதம் ஆகத்து 17, ஞாயிற்றுக்கிழமை தொடங்கி, செப்டம்பர் 17 புதன்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் சவ்வால் மாதம் சூலை 29 செவ்வாய்க்கிழமை அன்று தொடங்கி ஆகத்து 27 புதன்கிழமையில் முடிவடைந்தது.

நிகழ்வுகள்

இறப்புகள்
 ஆகத்து 11 - ராபின் வில்லியம்ஸ், அமெரிக்க நடிகர் (பி. 1951)
 ஆகத்து 19 - அடையார் கே. லட்சுமணன், பரதநாட்டியக் கலைஞர், நடன ஆசிரியர் (பி. 1933)
 ஆகத்து 20 - பி. கே. எஸ். அய்யங்கார், யோகா ஆசிரியர் (பி. 1918)
 ஆகத்து 22 - யூ. ஆர். அனந்தமூர்த்தி, கன்னட எழுத்தாளர் (பி. 1932)
 ஆகத்து 24 - ரிச்சர்ட் ஆட்டன்பரோ, திரைப்பட இயக்குநர், நடிகர் (பி. 1923)
 ஆகத்து 27 - விக்டர் இசுடெங்கர், அமெரிக்க இயற்பியலாளர், இறைமறுப்பாளர் (பி. 1935)
 ஆகத்து 30 - பிபன் சந்திரா, இந்திய வரலாற்றறிஞர் (பி. 1928)
 ஆகத்து 31 - சத்திராசு லட்சுமி நாராயணா, தெலுங்குத் திரைப்பட இயக்குநர், ஓவியர் (பி. 1933)

சிறப்பு நாட்கள் 
ஆகத்து 2 - பெருமிழலைக்குறும்பர் குருபூசை
ஆகத்து 3 - ஆடிப்பெருக்கு
ஆகத்து 3 - சுந்தரமூர்த்தி நாயனார், சேரமான் பெருமாள் நாயனார், சித்தானைக்குட்டி சுவாமிகள் குருபூசை
ஆகத்து 6 - கலிய நாயனார், கோட்புலி நாயனார் குருபூசை
ஆகத்து 6 - கர்த்தர் ரூபம் மாறிய நாள்
ஆகத்து 8 - வரலட்சுமி விரதம்
ஆகத்து 9 - ஆடித்தவசு
ஆகத்து 10 – ஆவணி அவிட்டம்
ஆகத்து 15 – இந்தியாவின் விடுதலை நாள்
ஆகத்து 15 - தேவமாதா மோட்சத்திற்கான திருநாள்
ஆகத்து 17 – கிருஷ்ண ஜெயந்தி
ஆகத்து 29 – விநாயக சதுர்த்தி

2014
கொழிஞ்ஞாம்பாறை ஊராட்சி

கேரளத்தின்  பாலக்காடு மாவட்டத்தில்  சிற்றூர் வட்டத்தில் கொழிஞ்ஞாம்பாறை ஊராட்சி உள்ளது. இது  சிற்றூர் மண்டலத்திற்கு உட்பட்டது. கொழிஞ்ஞாம்பாறை, வலியவள்ளம்பதி, குன்னம் ஆகிய ஊர்களை உள்ளடக்கியது. இது 43.84 சதுரகிலோமீட்டர் பரப்பளவைக் கொண்டது. இதன் வடக்கில் வடகரப்பதி ஊராட்சியும், தெற்கில் பெருமாட்டி ஊராட்சியும், கிழக்கில் எருத்தேம்பதி ஊராட்சியும், தமிழ்‌நாடும், மேற்கில் எலப்புள்ளி, நல்லேப்பிள்ளி ஆகிய ஊராட்சிகளும் அமைந்துள்ளன.

சான்றுகள்
http://www.trend.kerala.gov.in  
http://lsgkerala.in/ 
Census data 2001

இணைப்புகள்
 கொழிஞ்ஞாம்பாறை ஊராட்சி 

பாலக்காடு மாவட்ட ஊராட்சிகள்
நெதர்லாந்து இராச்சியம்

நெதர்லாந்து இராச்சியம் (Kingdom of the Netherlands, ), பொதுவாக நெதர்லாந்து, மேற்கு ஐரோப்பாவிலும் கரிபியனிலும் பரந்துள்ள அரசியல்சட்ட முடியாட்சியுடனான இறைமையுள்ள நாடு ஆகும்.  இந்த இராச்சியத்தின் நான்கு அங்கங்களானஅருபா, குராசோ,  நெதர்லாந்து, மற்றும் சின்டு மார்தின் உள்ளடங்கிய நாடுகள்  (டச்சு மொழியில் லான்டென்) எனக் குறிக்கப்பெறுகின்றன. இவை இராச்சியத்தில் சமமான கூட்டாளிகளாக பங்கேற்கின்றனர். இருப்பினும் நடைமுறையில், இராச்சியத்தின் பெரும்பாலான செயற்பாடுகளை (இராச்சியத்தின் பரப்பளவு மற்றும் மக்கள்தொகையில் 98% கொண்ட) நெதர்லாந்து மேற்பார்க்கின்றது.  இதன்படி  வெளிநாட்டுக் கொள்கை, பாதுகாப்பு போன்றவற்றிற்கு நெதர்லாந்தைச் சார்ந்து அரூபா, குராசோ, மற்றும் சின்டு மார்தின்  ஆகியவை உள்ளன.

உள்ளடங்கிய நாடு நெதர்லாந்தின் பெரும்பாலான பகுதி ஐரோப்பாவில் உள்ளது; மூன்று சிறப்பு நகராட்சிகள் (பொனெய்ர், சேபா, சின்டு யூசுட்டாசியசு)  மட்டும் கரிபியனில் உள்ளது. மற்ற உள்ளடங்கிய நாடுகளான அரூபா, குராசோ,சின்டு மார்தின் மூன்றுமே கரிபியனில்  அமைந்துள்ளன.

அடிக் குறிப்புகள்

மேற்சான்றுகள்

வெளி இணைப்புகள் 

 நெதர்லாந்து இராச்சியத்திற்கான சாற்றுரை  (pdf)
 அரசுத் தலைவரும் ஆய உறுப்பினர்களும் 
 

நெதர்லாந்து இராச்சியம்
1815 அமைப்புகள்
ஐக்கிய நாடுகள் சபையின் உறுப்பு நாடுகள்
சுவாமி அகண்டானந்தர்

சுவாமி அகண்டானந்தர் (1864 செப்டம்பர் 30 - 1937 பெப்ரவரி 7) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் கங்காதர் கங்கோபாத்யாயர்.இவரது பெற்றோர் ஸ்ரீமந்த கங்கோபாத்யாயர்,வாமசுந்தரி.இவரது தந்தை புரோகிதரும் சமஸ்கிருத ஆசிரியருமாக இருந்தவர்.1877 ஆம் ஆண்டு பாக்பஜாரிலுள்ள தீனநாத்பாசு வீட்டிற்கு சென்றிருந்த போது இறையுணர்வில் ஒன்றியிருந்த ராமகிருஷ்ண பரமஹம்சரை முதன்முதலில் பார்த்தார். 1883 இல் அவரை சந்தித்தார். திபெத் மற்றும் இமயமலைப் பிரயாணங்களை மேற்கொண்டவர்.திபெத் மொழியை பதினைந்து நாட்களில் கற்றுக் கொண்டார்.

வங்காளத்தில் மூர்ஷிதாபாத் மாவட்டத்தில் நிலவிய கடும் பஞ்சத்தை கண்ட சுவாமி அகண்டானந்தர் தம்மால் பெரிய எந்த உதவியும் செய்ய முடியவில்லையே என ஏங்கினார், 1897 மே 1 ஆம் தேதி சுவாமி விவேகானந்தர் ராமகிருஷ்ண மிஷனை ஆரம்பித்தபோது பஞ்ச நிவாரணப் பணியை மேற்கொள்ளும் தீர்மானமும் எடுக்கப்பட்டது. இதுதான் ராமகிருஷ்ண மிஷனின் முதல் நிவாரணப் பணி. இப்பணிக்காக சுவாமி அகண்டானந்தர் கல்கத்தா, சென்னை நண்பர்களுக்கு கடிதம் எழுதி உதவி பெற்றார். பஞ்சம் பாதிக்கப்பட்ட மாவட்ட நீதிபதிகளும் இவருடன் இணைந்து நிவாரணப் பணிகளை மேற்கொள்ள முன்வந்தனர். 1898 ஜூன் 15 இல் சுவாமி விவேகானந்தரும் பாராட்டி கடிதம் எழுதி ஊக்குவித்தார்.
.

மேற்கோள்கள்

ராமகிருஷ்ணரின் பதினாறு துறவிச் சீடர்கள்
1864 பிறப்புகள்
1937 இறப்புகள்
இந்து மெய்யியலாளர்கள்
ராமகிருஷ்ணர்
வங்காள மக்கள்
இராமகிருட்டிண இயக்கத்தின் தலைவர்கள்
இராமகிருட்டிண இயக்கத்தின் துறவிகள்
செம்பனார்கோயில் சகோதரர்கள்

செம்பனார்கோயில் சகோதரர்கள் எஸ். ஆர். ஜி. சம்பந்தம் (பிறப்பு: 18.04.1921), எஸ். ஆர். ஜி. ராஜண்ணா (பிறப்பு: 14.03.1932) ஆகியோர் தமிழகத்தைச் சேர்ந்த நாதசுவர இசைக் கலைஞர்கள் ஆவர்.

இசைப் பயிற்சி 
சகோதரர்கள் இருவரும் குருகுலவாசம் கடைப்பிடித்து, தமது தாய்வழி தாத்தா பந்தநல்லூர் குருசாமி பிள்ளையிடம் நாதசுவரம் பயின்றனர். தொடந்து தாய்மாமனார் வேணுகோபால் பிள்ளையிடம் பயின்றனர். (திருவெண்காடு சுப்ரமணிய பிள்ளையுடன் இணைந்து வாசித்த பெருமையுடையவர் வேணுகோபால் பிள்ளை.)

இசை வாழ்க்கை

இசைப் பணி 
 கேரளத்துக் கோயில்களில் வாசித்தது இனிமையான அனுபவத்தைத் தந்ததாக இச்சகோதரர்கள் தெரிவித்துள்ளனர்.
 வெளிநாடுகளுக்குப் பயணித்து இசை நிகழ்ச்சிகளை வழங்கியுள்ளனர். சிங்கப்பூர் வானொலியில் இவர்கள் வழங்கிய வாத்திய விருந்து நிகழ்ச்சியில் புல்லாங்குழல், வயலின், தபேலா இசைக் கருவிகளும் இடம்பெற்றன.

செய்முறைப் பயிற்சி 
நாள்தோறும் காலை 4.30 முதல் 6.30 வரை இவர்கள் பயிற்சி மேற்கொள்வர். இதில் வாய்ப்பாட்டும்  அடங்கும். இரண்டு மணிநேர இடைவெளிக்குப் பிறகு, இந்தப் பயிற்சிகள் தொடர்ந்தன. ஒரு பெரிய கண்ணாடியின் முன்னமர்ந்து பயிற்சி மேற்கொள்ளும் வழக்கம் இவர்களிடம் இருந்தது. வாசிக்கும்போது தாம் வெளிப்படுத்தும் உணர்வுகளில் தெரியும் தவறுகளை திருத்திக்கொள்ள இம்முறை பயன்பட்டதாக சகோதரர்கள் தெரிவித்துள்ளனர்.

உடன் வாசித்துள்ள தவில் கலைஞர்கள் 
 நீடாமங்கலம் மீனாட்சி சுந்தரம் பிள்ளை
 நாச்சியார்கோயில் என். பி. இராகவப்பிள்ளை
 வலங்கைமான் ஏ. சண்முகசுந்தரம் பிள்ளை
 திருப்பனந்தாள் மாரிமுத்துப் பிள்ளை

அடுத்தத் தலைமுறை 
சம்பந்தத்தின் மகன்கள் (எஸ். ஆர். ஜி. எஸ். மோகன்தாஸ், எஸ். ஆர். ஜி. எஸ். வசந்தக்குமார்), இந்த இசைப் பரம்பரையில் ஐந்தாம் தலைமுறைக் கலைஞர்களாக நாதசுவரம் வாசித்து வருகிறார்கள். ராஜண்ணாவின் மகன்கள் இக்கலையைத் தமது தொழிலாகக் தொடரவில்லை. ஆணவம், குடும்பத்தில் மன விரிசல் போன்ற பிரச்சனைகளைத் தவிர்க்கவே இம்முடிவு என செவ்வி ஒன்றில் ராஜண்ணா தெரிவித்துள்ளார்; எனினும் தனது மகன்களுக்கு ஆழமான கருநாடக இசையறிவு புகட்டப்பட்டுள்ளதாகவும் தெரிவித்தார்.

பெற்ற விருதுகள் 
 கலைமாமணி, 1980
 டி. என். இராஜரத்தினம் பிள்ளை நினைவு விருது
 திருவெண்காடு சுப்ரமணிய பிள்ளை நூற்றாண்டு விழா விருது  
 வலையப்பட்டி நாதலயா விருது

உசாத்துணை 
It runs in the family
SEMBANARKOVIL BROTHERS
Upholding a rich LEGACY
Gift of a golden nagaswaram
What an accident! And what a gesture! 

நாதசுவரக் கலைஞர்கள்
சகோதர இரட்டையர் (நாதசுவரம்)
கலைமாமணி விருது பெற்றவர்கள்
ஊர் பெயரால் அறியப்படும் மக்கள்
டிமோதி இம்பவன்றா

டிமோதி உலுய்வுண்டா இம்பவன்றா (Timoci Uluivuda Bavadra) (செப்டம்பர் 22, 1934 - நவம்பர் 3, 1989) என்பர் பிஜிய அரசியல்வாதி ஆவார். இவர் பிஜி உழைப்பாளர் கட்சியை நிறுவியவரும் பிஜியின் இரண்டாவது பிரதமரும் ஆவார். மருத்துவரான இவர் ஒரு மாத காலத்திற்கு பிஜியின் பிரதமராகப் பணியாற்றினார்.

இவர் புற்று நோயால் இறந்தார்.

சான்றுகள்

1934 பிறப்புகள்
1989 இறப்புகள்
பிஜி அரசியல்வாதிகள்
சுவாமி விஞ்ஞானானந்தர்

சுவாமி விஞ்ஞானானந்தர் ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் ஹரி பிரசன்னா.இவரது தந்தை தாரக்நாத் சட்டோபாத்தியாயர். இவர் 1875 ஆம் ஆண்டு பெல்கேரியாவிலுள்ள ஜெய் கோபால் சேன் என்பவரின் தோட்ட வீட்டில் ராமகிருஷ்ண பரமஹம்சரைச் சந்தித்தார்.இவர் பொறியியலில் (சிவில்) பூனா அறிவியல் கல்லூரியில் பட்டம் பெற்றவர்.

மேற்கோள்கள்

ராமகிருஷ்ணரின் பதினாறு துறவிச் சீடர்கள்
1868 பிறப்புகள்
1938 இறப்புகள்
இந்து மெய்யியலாளர்கள்
இராமகிருட்டிண இயக்கத்தின் தலைவர்கள்
இராமகிருட்டிண இயக்கத்தின் துறவிகள்
சுவாமி சிவானந்தர் (ராமகிருஷ்ணரின் சீடர்)

சுவாமி சிவானந்தர்  ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் தாரக்நாத் கோஷால்.இவரது பெற்றோர் ராம்கனாய் கோஷால், வாமசுந்தரி. இவர் 1880 ஆம் ஆண்டு மே/ஜூன் மாத சனிக்கிழமை கல்கத்தாவிலுள்ள ராமசந்திர தத்தர் என்பவரின் வீட்டில் ராமகிருஷ்ண பரமஹம்சரைச் சந்தித்தார்.

மேற்கோள்கள்

ராமகிருஷ்ணரின் பதினாறு துறவிச் சீடர்கள்
1854 பிறப்புகள்
1934 இறப்புகள்
இந்து மெய்யியலாளர்கள்
இராமகிருட்டிண இயக்கத்தின் தலைவர்கள்
இராமகிருட்டிண இயக்கத்தின் துறவிகள்
ஜேம்ஸ் கன்

ஜேம்ஸ் கன் () (பிறப்பு: ஆகஸ்ட் 5, 1966) என்பவர் அமெரிக்க நாட்டு நடிகர், திரைப்பட இயக்குநர், இசையமைப்பாளர், புதின எழுத்தாளர்ர், திரைக்கதை ஆசிரியர் மற்றும் தயாரிப்பாளர் ஆவார்.

இவர் 1990களின் நடுப்பகுதியில் திரைக்கதை எழுத்தாளராக தனது வாழ்க்கையைத் தொடங்கினார். பின்னர் இவர் இயக்குநராக திகில்-நகைச்சுவைத் திரைப்படமான ஸ்லிதர் (2006) இல் தொடங்கி, சூப்பர் (2010), கார்டியன்ஸ் ஒப் த கலக்ஸி (2014), கார்டியன்ஸ் ஆப் தி கேலக்ஸி 2, தி சூசைட் ஸ்க்வாட் (2021), கார்டியன்சு ஆப் தி கேலக்ஸி 3 (2023) போன்ற படங்களில் பணிபுரிந்துள்ளார். அத்துடன் பீஸ்மேக்கர் (2022)  என்ற வலைத் தொடரையும் எழுதி இயக்கியுள்ளார்.

தனிப்பட்ட வாழ்க்கை
ஜேம்ஸ் கன் ஆகத்து 5, 1966 ஆம் ஆண்டு செயின்ட் லூயிஸில் ஆறு குழந்தைகளில் ஒருவராக பிறந்தார். இவர் நடிகர் சீன் கன், நடிகரும் அரசியல் எழுத்தாளருமான மாட்கன், திரைக்கதை எழுத்தாளர் பிரையன்கன், தயாரிப்பாளரும் கைவினைஞர் என்டர்டெயின்மென்ட் முன்னாள் நிர்வாக துணைத் தலைவருமான பேட்ரிக் மற்றும் வேலைவாய்ப்பு வழக்கறிஞராக பணிபுரியும் சகோதரியான பெத் ஆகியோரின் சகோதரர் ஆவார். இவரின் பெற்றோர் இருவரும் ஓய்வு பெற்ற வழக்கறிஞர் ஆவார்கள்.

மேற்கோள்கள்

வெளியிணைப்புகள் 
 

வாழும் நபர்கள்
1966 பிறப்புகள்
அமெரிக்கத் திரைப்பட நடிகர்கள்
திரைப்பட இசையமைப்பாளர்கள்
திரைப்படத் தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
ஐக்கிய அமெரிக்க உரோமன் கத்தோலிக்கர்கள்
அமெரிக்கத் திரைக்கதை எழுத்தாளர்கள்
புதின எழுத்தாளர்கள்
கும்மிப்பாட்டு (திரைப்படம்)

கும்மிப்பாட்டு (Kummi Paattu) என்னும் திரைப்படம் இயக்குநர் கஸ்தூரி ராஜாவின் இயக்கத்தில் 1999-ம் ஆண்டில் வெளிவந்த ஒரு தமிழ்த் திரைப்படமாகும். இது இசைஞானி இளையராஜாவின் இசையமைப்பில் உருவான திரைப்படமாகும். இத்திரைப்படத்தில் நடிகர் பிரபு, நடிகை தேவயானி, நடிகை ராதிகா, நடிகர் சிவகுமார் உட்பட பலர் நடித்திருந்தனர். இத்திரைப்படம் 1999 மே மாதத்தில் வெளியானது.

நடிகர்கள்
 பிரபு
 தேவயானி
 சிவகுமார்
 ராதிகா
 ஊர்வசி 
 ரஞ்சித்
 மனோரமா
 வடிவேலு
 ஆனந்த் ராஜ்

பாடல்கள்
உச்சி வெயிலுக்கு - அருண்மொழி, சுவர்ணலதா
சமஞ்ச புள்ள - அருண்மொழி
ஊருக்கு - அருண்மொழி, சுவர்ணலதா
அம்மியில அரச்சு - சுவர்ணலதா, அருண்மொழி 
ஆசை மச்சான் - அருண்மொழி, சுவர்ணலதா
சின்ன மனசு - பவதாரிணி
அடி பூங்குயிலே - சுவர்ணலதா

வெளியீடு
இத்திரைப்படத்தைப் பற்றி பல்வேறு விதமான விமர்சனங்கள் வந்தன.அதில் குறிப்பிடத்தக்கவை "பழைய திரைக்கதை", 'பெரிய நடிகர்களின் திறமைகள் வீணடிக்கப்பட்டன".

சான்றுகள்

வெளியிணைப்புகள்
 

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
பிரபு நடித்த திரைப்படங்கள்
ராதிகா நடித்த திரைப்படங்கள்
தேவயானி நடித்த திரைப்படங்கள்
மனோரமா நடித்த திரைப்படங்கள்
வடிவேலு நடித்த திரைப்படங்கள்
கிராக்கோவ்

கிராக்கோ என்னும் நகரம் போலந்து நாட்டின் இரண்டாவது பெரிய நகரம் ஆகும். இது போலந்தின் பழைமையான நகரங்களில் ஒன்று. இது விஸ்துலா ஆற்றங்கரையில் உள்ளது. 1038 முதல் 1569 வரை போலந்தின் தலை நகரமாக இருந்தது. பின்னர், போலந்து-லித்துவேனிய நாட்டுக்கும் தலை நகராக இருந்தது.

தட்பவெப்ப நிலை

ஆட்சி
கிராக்கோ நகரத்தை கிராக்கோ நகராட்சிக் குழு ஆட்சி செய்யும். இந்த குழுவில் தேர்ந்தெடுக்கப்பட்ட 43 உறுப்பினர்கள் இருப்பர். இவர்களில் ஒருவர் மேயராக இருப்பார். இந்த உறுப்பினர்கள் நான்காண்டுகளுக்கு ஒரு முறை தேர்தெடுக்கப்படுவர்.

போக்குவரத்து
இங்கு டிராம், பேருந்து, தொடருந்து ஆகியவற்றின் மூலம் சீரான போக்குவரத்து வசதிகள் ஏற்படுத்தப்பட்டிருக்கின்றன. தொடருந்துகளின் மூலம் போலந்தின் ஏனைய நகரங்களுக்கு செல்லலாம். வான்வழிப் போக்குவரத்திற்கு கிராக்கோ பன்னாட்டு விமான நிலையத்தை அடையலாம்.

சான்றுகள்

இணைப்புகள்

போலந்தின் நகரங்கள்
சிறயின்கீழ் சட்டமன்றத் தொகுதி

சிறயின்கீழ் சட்டமன்றத் தொகுதி (, ), கேரள சட்டமன்றத்திற்கான 140 தொகுதிகளில் ஒன்று. இது  திருவனந்தபுரம் மாவட்டத்தில் உள்ளது. சிறயின்கீழ் வட்டத்தில் உள்ள  அஞ்சுதெங்கு,  அழூர்,  சிறயின்கீழ்,  கடய்க்காவூர்,  கிழுவிலம்,  முதாக்கல் ஆகிய ஊராட்சி களையும், திருவனந்தபுரம் வட்டத்தில் உள்ள  கடினங்குளம்,  மங்கலபுரம் ஆகிய ஊராட்சிகளையும் கொண்டது.

சான்றுகள்

கேரள சட்டமன்றத் தொகுதிகள்
சரகர்

சரகர் (Charaka) பரத கண்டத்தில் பொ.ஊ.மு. 200க்கும் பொ.ஊ. 200க்கும் இடைப்பட்ட காலத்தில் வாழ்ந்த மகரிஷி ஆவார். சரகர் ஆயுர்வேதத்தையும், ஜோதிடத்தையும் அடிப்படையாகக் கொண்டு கொடிய நோய்களுக்கும் சிகிச்சை அளித்தவர். இவர் இயற்றிய சரகர் சம்ஹிதை எனும் நூலில் இதயம், சுவாசம், ரத்தக்கொதிப்பு, பற்கள் போன்றவற்றின் நோய்களுக்கான சிகிச்சைமுறை, நோயாளிகள் கடைபிடிக்க வேண்டிய உணவு, உறக்கம், ஓய்வு சம்பந்தமான கட்டுப்பாடுகள் ஆகியவற்றைக் கூறுகிறது.

இவரது மிகப்புராதன நூல்களில் கூறப்பட்டுள்ள மூலிகைகள், மருத்துவ முறைகள் ஆகியவற்றை விளக்கக் கூடியவர்கள் இல்லாததால் இந்நூல்களைப் பற்றிய புரிந்துணர்வு இந்தியாவில் மறைந்தது.

மேற்கோள்கள்

வெளி இணைப்புகள்

முனிவர்கள்
இந்திய மருத்துவர்கள்
ஆயுர்வேதம்
உறவுகள் தொடர்கதை

உறவுகள் தொடர்கதை என்பது விஜய் தொலைக்காட்சியில் திங்கள் முதல் வெள்ளி வரை பிற்பகல் 2:30 மணிக்கு ஒளிபரப்பான தொலைக்காட்சித் தொடர் ஆகும். இந்த தொடர் மார்ச்சு 30, 2011 முதல் ஆகத்து 14, 2015 வரை ஒளிபரப்பாகி 1164 அத்தியாயங்களுடன் நிறுத்தப்பட்டது.

இந்த தொடர் ஸ்டார் பிளஸ் தொலைக்காட்சியில் சனவரி 12, 2009 முதல் ஒளிபரப்பாகின்ற "யே ரிஷ்தா க்யா கெஹலாதா ஹெ" என்ற தொடரின் தமிழாக்கம் ஆகும். தற்பொழுது இந்த தொடரின் இரண்டாம் பருவம் ஒளியரப்பகின்றது.

பிற மொழிகளில்
இது ஒரு இந்தி மொழி தொடர் ஆகும். இந்த தொடர் தமிழ் மற்றும் தெலுங்கு மொழிகளில் மொழிமாற்றம் செய்யப்பட்டு ஒளிபரப்பானது.

உறவுகள் தொடர்கதை 
 விஜய் தொலைக்காட்சி நிகழ்ச்சிகளின் பட்டியல்

வெளி இணைப்புகள் 
 விஜய் டிவி யூ ட்யுப்
 விஜய் டிவி வலையகம்

ஸ்டார் பிளஸ் தொலைக்காட்சி நிகழ்ச்சிகள்
விஜய் தொலைக்காட்சி நிகழ்ச்சிகள்
இந்தித் தொலைக்காட்சி நிகழ்ச்சிகள்
இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
2000ஆம் ஆண்டுகளில் இந்தியத் தொலைக்காட்சி நிகழ்ச்சிகள்
2009 இல் தொடங்கிய இந்தியத் தொலைக்காட்சி நிகழ்ச்சிகள்
இந்தியத் தொலைக்காட்சி நாடகங்கள்‎
யூசி

கவிஞர் யூ சி () தைவான் நாட்டைச் சேர்ந்த கவிஞர். இவர் திருக்குறள், கம்பராமாயணம், பாரதியார் கவிதைகள் ஆகியவற்றை சீன மொழியில் மொழிபெயர்த்தவர். உலகப்புகழ் பெற்ற தங்க இசை விருதை மூன்று முறைப் பெற்றுள்ளார்.

தமிழக அரசின் 2014 ஆம் ஆண்டுக்கான திருவள்ளுவர் விருதைப் பெற்ற முதல் அயல்நாட்டுக் கவிஞர் இவர். இந்த விருது வழங்கும் விழா சென்னை எழும்பூரிலுள்ள அருங்காட்சியகத்தில் ஜனவரி 15, 2014 ஆம் தேதி நடைபெற்றது.

திருக்குறள் மொழிபெயர்ப்பிற்காக தஞ்சை தமிழ்ப் பல்கலைக்கழகம் இவருக்கு 5 லட்சத்து 45 ஆயிரம் ரூபாய் வழங்கியது. அத்தொகையை திருக்குறளும் உலக அமைதியும் என்ற தலைப்பில் ஆய்விருக்கை அமைக்க வேண்டி பல்கலைக்கழகத்திற்கே திரும்ப வழங்கினார்.

மேற்கோள்கள்

வெளியிணைப்புகள்
 யூ சியின் இணையதளம்

தமிழறிஞர்கள்
வாழும் நபர்கள்
தைவான் மக்கள்
தமிழ்நாடு அரசு விருது பெற்ற எழுத்தாளர்கள்
1951 பிறப்புகள்
தமிழ்-சீன மொழிபெயர்ப்பாளர்கள்
சுமங்கலித் திட்டம்

தமிழகத்தின் பஞ்சாலைகளில் வளரிளம்பருவப் பெண்களை வேலைக்கு சேர்ப்பதற்காக சுமங்கலி திட்டம் தொடங்கப்பட்டது. தமிழகத்தில் அதிக பஞ்சாலைகளைக் கொண்ட ஈரோடு, திருப்பூர், கோவை, உடுமலைப் பேட்டை போன்ற பகுதிகளில், இந்த திட்டத்தின் செயல்பாடு அதிகமாக உள்ளது. மூன்று அல்லது ஐந்து வருட கால ஒப்பந்தத்தின்படி ஏழைக் குடும்ப இளம்பெண்கள் இந்த திட்டத்தில் இணைக்கப்படுகின்றனர்.

மூன்று வருடங்கள் பணிபுரிய முப்பதாயிரம் என்றும், ஐந்து வருடத்திற்கு ஐம்பதாயிரம் என்றும் பல திட்டங்கள் உள்ளன. பணிபுரியும் போது அதிக நேரம் உழைக்க வைக்கப்படும் இவர்கள் பஞ்சாலையின் பஞ்சின் காரணமாக சுவாச சம்பந்தமான நோய்களுக்கு ஆளாகின்றனர். ஒப்பந்த காலம் முடிந்த பின்னர் பொய்க்குற்றம் சாட்டி பணம் தராமல் அனுப்பும் அணுகுமுறையும் உள்ளது.

வேலைக்கடுமை தாங்க முடியாமல் உடல்ரீதியாகவும் மனரீதியாகவும் பாதிக்கப்படும் இளம்பெண்கள் தற்கொலை செய்து கொள்வதும் உண்டு.

இதில் பணிபுரியும் பெண்கள் பெரும்பாலும் வேலைவாய்ப்புகள் குறைந்த தமிழகத்தின் பகுதிகளில் இருந்து தரகர்கள் மூலம் கொண்டு வரப்படுகின்றனர். முன்பு தேனி, திண்டுக்கல், மதுரை, தூத்துக்குடி, திருநெல்வேலி, புதுக்கோட்டை போன்ற பகுதிகளில் இருந்து மொத்தமாகப் பெண்கள் வேலைக்கு எடுக்கப்பட்டனர். இப்போது அப்பகுதிகளில் தன்னார்வ தொண்டு நிறுவனங்களின் பணியாலும் முன்னரே பணிபுரிந்த பெண்களின் சிரமத்தைக் கண்டும் பொதுமக்கள் தங்கள் வீட்டுப் பெண்களை அதிகம் அனுப்பாததால், தரகர்கள் மன்னார்குடி, கும்பகோணம், நாமக்கல், திருவண்ணாமலை போன்ற மாவட்டங்களை அதிகம் அணுகுவதாகவும் பாரதிதாசன் பல்கலைக் கழகத்திலிருந்து, ஆராய்ச்சிப்பணிக்காக கள ஆய்வு மேற்கொண்ட சமூக ஆர்வலர் காயத்ரி குறிப்பிடுகிறார்..மேலும் பஞ்சாலை நிறுவனர்கள் பெரும்பாலும் ஆளும் அல்லது எதிர்க்கட்சியை சார்ந்தோராய் இருப்பதால் இவர்கள் மீது எந்த வித நடவடிக்கையும் எடுக்கப்படுவது இல்லை என்றும் குறிப்பிடுகிறார்.

பரவலர் பண்பாட்டில் 
சுமங்கலித் திட்டத்தில் வேலை பார்க்கும் ரம்யா என்ற பெண்ணின் கதையை மையமாகக் கொண்டுபற்சக்கரம் என்ற புதினத்தை எஸ். தேவி  எழுதியுள்ளார்.

மேற்கோள்கள்

தமிழ்நாட்டின் சமூகப் பிரச்சினைகள்‎
தமிழ்நாட்டில் நெசவுத் தொழில்
மைசூர் பாகு

மைசூர் பாகு அல்லது மைசூர் பாக்கு (Mysore pak) என்னும் இனிப்பு பண்டம், தென்னிந்தியாவில் மைசூர் இராச்சியம் என முன்னர் அழைக்கப்பட்ட இன்றைய கர்நாடக மாநிலப் பகுதியில் தோன்றியது. இப்போது இது இந்தியாவின் பல பகுதிகளிலும், இந்தியர் வாழும் பிற இடங்களிலும் அறியப்பட்ட ஒரு இனிப்பு வகையாக உள்ளது.

வரலாறு
காக்கசூரா மட்டப்பா என்பவர் மைசூர் அரசவையில் சமையல் கலைஞராக இருந்தார்.உணவு உண்டபின் அரசர் இனிப்பு எடுத்துக்கொள்வது வழக்கம். ஒரு முறை அரசவை உணவுக் கூடத்தில் இனிப்பு செய்ய பொருட்கள் இல்லாததால் முறையே சக்கரை,கடலை மாவு,நெய் ஆகியவற்றை பாகாக காய்ச்சினார்.அப்பண்டம் அரசரிடம் எடுத்துச் செல்வதற்குள் கட்டியாகிவிட்டது. அரசருக்கும் சுவை பிடித்து போய் இப்பண்டத்தின் பெயர் என்னவென்று கேட்க "நளபாக்"என்று சமையல் கலைஞர் பதில் அளித்தார்.மைசூர் அரண்மனையில் செய்யப்பட்டதால் இதற்கு மைசூர் பாகு என்று நான்காம் கிருஷ்ணராஜ உடையார் பெயர் சூட்டினார்.

சான்றுகள்

இணைப்புகள்
மைசூர் பாகைப் பற்றி - மரபுவிக்கி 
மைசூர் பாகு - செய்முறை 

இனிப்புகள்
குன்னங்குளம் சட்டமன்றத் தொகுதி

குன்னங்குளம் சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது திருச்சூர் மாவட்டத்தில் உள்ள தொகுதி.  தலப்பிள்ளி வட்டத்தில் உள்ள குன்னங்குளம் நகராட்சி,  சொவ்வன்னூர்,  எருமப்பெட்டி,  கடங்கோடு,  காட்டகாம்பால்,  போர்க்குளம்,  வேலூர்,   கடவல்லூர்  ஆகிய ஊராட்சிகளைக் கொண்டது.
.
இது ஆலத்தூர் மக்களவைத் தொகுதிக்கு உட்பட்டது.

இத்தொகுதியின் தற்போதைய சட்டமன்ற உறுப்பினராக இந்திய பொதுவுடைமை கட்சி (மாச்க்சிஸ்ட்) ஐ சேர்ந்த ஏ. சி. மொய்தீன் உள்ளார். கேரள சட்டமன்றத் தேர்தல், 2016 ல்  இவர் 63,274 வாக்குகள் பெற்று தன்னை எதிர்த்துப் போட்டியிட்ட சி.பி ஜான் என்பவரைத் தோற்கடித்தார்.

மேற்கோள்கள் 

கேரள சட்டமன்றத் தொகுதிகள்
வெப்ப ஒலியியல்

ஒலி வாயுவின் ஊடே செல்லும்போது பொதுவாக அழுத்த அலைவு மற்றும் இயக்க அலைவு ஏற்படும். இதுமட்டுமல்லாது வெப்பநிலை அலைவும் கூடவே ஏற்படும். இந்த ஒலி சிறிய தடங்களில் செல்லும் பொது அதனின் வெப்ப அலைவும் அந்த தடத்தின் சுவரில் இருந்து முன்னும் பின்னும் பாயும். இவ்வாறு ஏற்பட்ட வெப்பநிலை அலைவு, அழுத்த அலைவு மற்றும் இயக்க அலைவுகளின் பிணைப்பில் சில விளைவுகளை ஏற்படுத்தும். அந்த விளைவுகளின் பெயர்  வெப்ப ஒலியியல் ஆகும்.

வெளியிணைப்புகள்
லாஸ் ஆலமோஸ் தேசிய ஆய்வகத்தில் நடத்தப்படும் வெப்ப ஒலியியல் ஆய்வுகள்

மேற்கோள்கள்

ஒலியியல்
மன்னார்குடி ஈசுவரன்

மன்னார்குடி ஈசுவரன் (பிறப்பு:1 ஏப்ரல் 1947) தமிழகத்தைச் சேர்ந்த மிருதங்க இசைக் கலைஞர் ஆவார்.

இசைப் பயிற்சி 
மன்னார்குடி ஈசுவரனின் தந்தையாராகிய அப்பையா தீக்சிதர், சமசுகிருத மொழியில் வித்தகராவார். ஈசுவரன் தனது ஆரம்பகால மிருதங்க இசைப் பயிற்சியை குனிசேரி கிருஷ்ணமணி ஐயரிடம் பெற்றார். அதன்பிறகு பாலக்காடு கே. குஞ்சுமணி ஐயரிடமும், குருவாயூர் ஜி. துரையிடமும் தொடர்ந்து கற்கும் வாய்ப்பு கிடைத்தது.

இசைப் பணி 
1958ஆம் ஆண்டில் தி. பசுபதி என்பவரின் வாய்ப்பாட்டு இசை நிகழ்ச்சிக்கு மிருதங்கம் வாசித்ததே மன்னார்குடி ஈசுவரனின் முறைப்படியான மேடை அரங்கேற்றமாகும். அனைத்திந்திய வானொலியின் திருச்சி நிலையத்திலும், சென்னை நிலையத்திலும் உயர்நிலை வாத்தியக் கலைஞராக பணியாற்றியுள்ளார். இவரின் மாணவர்களுள் குறிப்பிடத்தக்கவர்கள் அசுவின் சிறிதரன், முத்ரா பாஸ்கர் ஆகியோராவர்.

விருதுகள் 
கலைமாமணி விருது, வழங்கியது: தமிழ்நாடு அரசு
சங்கீத நாடக அகாதமி விருது, 2008. வழங்கியது: சங்கீத நாடக அகாதமி
சங்கீத சூடாமணி விருது, 2014
மகாராஜபுரம் விஸ்வநாத ஐயர் விருது

மேற்கோள்கள்

உசாத்துணை 
A veteran in the world of layam - தி இந்து (ஆங்கிலம்) நாளிதழில் வெளியான ஒரு கட்டுரை
MANNARGUDI A. EASWARAN - சங்கீத நாடக அகாதமியின் இணையத்தள பக்கம் 

1947 பிறப்புகள்
வாழும் நபர்கள்
மிருதங்கக் கலைஞர்கள்
சங்கீத நாடக அகாதமி விருது பெற்றவர்கள்
கலைமாமணி விருது பெற்றவர்கள்
சங்கீத சூடாமணி விருது பெற்றவர்கள்